Job.
25.
Himmumang hi Bildad e iSuah ey kantuy 
“Et-eteng kabaelan Apu Dios ey hi-gatu tekkutan tep hi-gatu nangnged ni emin ni wadad kabunyan. 
Ey hi-gatu kakelpuin benang ni kamemnang ni emin. Endi hakey ni hambilang tudda anghel ni bega-en tu. 
Kaw wada hakey ni tuun kayyaggud di hinanggan Apu Dios? Endi hakey ni an neiungngan neibilang ni kayyaggud. 
Endi pakeingngeh ni heyaw ni dayaw Apu Dios, anin ni bulan niyadda bittuwen. 
Et nema-ma ngu hu tuu e heni bigih di hinangngab tu?” 
